SK Úradný vestník Európskej únie C 277/61

Stanovisko Výboru regiónov „Návrh nariadenia o programe na ochranu životného prostredia a klímy (LIFE)“

2012/C 277/08

VÝBOR REGIÓNOV

— vzhľadom na podstatné výzvy v tejto oblasti by VR privítal omnoho väčšie zvýšenie rozpočtu tohto programu a zároveň uznáva, že presné sumy sa nemôžu odsúhlasiť, kým sa neuzavrú rokovania o viacročnom finančnom rámci;

— podporuje nový prístup založený na „integrovaných projektoch“, žiada však, aby sa viac podporovala účasť zainteresovaných strán na integrovaných projektoch a ich dostupnosť, aby sa morské prostredie, pôda a ochrana pred hlukom prioritne doplnili ako ďalšie primárne dôležité oblasti integrovaných projektov a aby sa zaviedli vhodné mechanizmy koordinácie programu LIFE s ostatnými fondmi EÚ v spoločnom strategickom rámci a s rámcami prioritných opatrení na financovanie sústavy Natura 2000;

— domnieva sa, že vylúčenie DPH ako oprávneného výdavku pravdepodobne odradí mnoho potenciálnych príjemcov od vypracovania návrhu a navrhuje, aby sa DPH uznávala za oprávnené náklady, ak príjemcovia môžu dokázať, že DPH nemožno získať späť;

— odporúča, aby náklady na trvalých zamestnancov zostali oprávneným výdavkom pod podmienkou, že sa dokáže a zdokumentuje, že dotknutí zamestnanci sú formálne pridelení na činnosti projektu na plný alebo čiastočný úväzok;

— navrhuje, aby sa horná hranica miery spolufinancovania zvýšila na 85 % v menej rozvinutých regiónoch (v zmysle definície v nariadeniach o štrukturálnych fondoch) a v najvzdialenejších regiónoch;

— žiada, aby bol program LIFE dostupný aj pre zámorské krajiny a územia EÚ, na ktoré sa vzťahuje „Rozhodnutie o pridružení zámoria“ (rozhodnutie Rady 2001/822/ES) a ktoré sú zodpovedné za väčšinu biodiverzity EÚ.

Spravodajkyňa Kay TWITCHEN (UK/NI), členka rady grófstva Essex Referenčný dokument Návrh nariadenia Európskeho parlamentu a Rady o vytvorení programu na ochranu životného prostredia a klímy (LIFE) COM(2011) 874 final – 2011/0428 COD

I. POLITICKÉ ODPORÚČANIA

VÝBOR REGIÓNOV

A. Všeobecné pripomienky

1. Opakuje svoj názor, že program LIFE je dôležitým nástrojom pomoci pri financovaní miestnych a regionálnych politík a projektov v oblasti životného prostredia s celoeurópskym prínosom, ktorý pomáha mobilizovať úsilie miestnych a regionálnych orgánov. Okrem toho program prispieva k nadväzovaniu partnerských vzťahov, a tým k upevňovaniu štruktúr spolupráce, čím sa uľahčuje výmena skúseností a informácií na miestnej a regionálnej úrovni.

2. Víta zámer pokračovať s programom LIFE v novom období financovania. Verí, že to zabezpečí efektívnejšiu činnosť, vytvorí synergiu koordináciou činností na európskej a národnej úrovni a zvýši viditeľnosť opatrení v oblasti životného prostredia a klímy.

3. Súhlasí s názorom Komisie, že opatrenia v oblasti životného prostredia a klímy by mali byť neoddeliteľnou súčasťou väčšiny politík EÚ. Hlavné nástroje financovania Únie však neriešia všetky konkrétne potreby v oblasti životného prostredia a klímy, z čoho vyplýva pretrvávajúca potreba samostatného programu na ochranu životného prostredia a klímy, ktorý bude vychádzať z úspechov nariadenia (ES) č. 614/5007 o programe LIFE+ za obdobie 2007 – 2013. Doplní tak prístup „mainstreaming“ na dosahovanie cieľov v oblasti životného prostredia a klímy v rámci rozpočtu EÚ prostredníctvom financovania projektov v oblasti životného prostredia a klímy, ktoré inde nespĺňajú kritériá na financovanie.

4. Konštatuje, že hodnotenie súčasného programu LIFE zdôraznilo, že jeho vplyv je obmedzený nedostatkom strategického zamerania. Nový program by preto mal zaviesť flexibilnú zostupnú koncepciu a vytvoriť dva samostatné podprogramy pokrývajúce životné prostredie a klímu s jasne stanovenými prioritami.

5. Považuje pri tom za dôležité zachovať dostatočnú flexibilitu programu. Stanovovanie priorít by nemalo viesť k nadmerným obmedzeniam a prehnane prísnym kritériám. Najdôležitejším ukazovateľom by mala byť kvalita navrhovaných projektov tak, ako je to v rámci súčasného programu.

6. Domnieva sa, že nariadenie o programe LIFE by malo osobitne odkazovať na to, že je potrebné snažiť sa o synergiu medzi rôznymi zložkami, napr. zabezpečiť, aby projekty v oblasti klímy financované z programu LIFE mali pozitívny vplyv na biodiverzitu a aby projekty v oblasti životného prostredia financované z programu LIFE boli odolné voči zmene klímy. Vzhľadom na to, že Komisia naznačila možnú synergiu medzi dvoma podprogramami a aby projekty boli prospešné pre viacero cieľov, bude potrebné zabezpečiť dosiahnutie tohto cieľa.

7. Pripomína svoju výzvu (1), aby program LIFE naďalej podporoval komunikačné a informačné projekty s väčším zameraním na zvyšovanie povedomia vrátane vzdelávania v oblasti trvalo udržateľného rozvoja a podpory projektov, do ktorých sú zapojené miestne a regionálne orgány. V tomto kontexte víta navrhovanú prioritnú oblasť „Riadenie a informovanie“ v oboch podprogramoch.

8. Víta návrh, aby sa v záujme zabezpečenia ich súladu obidva podprogramy programu LIFE vykonávali v rámci jediného viacročného pracovného programu prostredníctvom jediného súboru spoločných vykonávacích pravidiel a jedinej výzvy na predloženie projektov a aby sa nimi zaoberal jediný výbor programu LIFE. Zdôrazňuje, že by nemali existovať rozdielne postupy a priority pre rôzne podprogramy.

9. Víta, že Európska komisia pri príprave tohto návrhu viedla rozsiahle konzultácie a zohľadnila mnoho názorov, ktoré vyjadrili zúčastnené strany a VR. (2)

B. Ukazovatele

10. Víta dôraz, ktorý sa v článku 3 návrhu kladie na vymedzenie ukazovateľov hodnotenia výsledkov programu LIFE. Odporúča, aby sa doplnili ukazovatele, ktoré hodnotia a podporujú dobrú správu a komunikáciu v rámci každého projektu programu LIFE. VR naliehavo žiadal, aby program LIFE podporoval cielené – a tým účinnejšie – spôsoby komunikácie a činnosti zamerané na budovanie kapacít v každom projekte programu LIFE.

C. Podprogram pre životné prostredie (LIFE Životné prostredie)

Prioritná oblasť: Životné prostredie a efektívne využívanie zdrojov

11. Konštatuje, že návrh v článku 10 vylučuje trhové využívanie inovácií v súkromnom sektore, keďže ich pokryje program Horizont 2020. To umožňuje, aby sa program LIFE zameral na ekologické inovácie miestnych a regionálnych orgánov a na hľadanie riešení, ktoré sa najčastejšie najlepšie vykonávajú prostredníctvom verejno-súkromných partnerstiev. VR preto víta posun k inováciám vo verejnom sektore a možnosť verejno-súkromných partnerstiev.

Prioritná oblasť: Biodiverzita

12. Víta, že v súlade s požiadavkou VR (3) návrh v článku 11 umožňuje opakujúce sa činnosti pod podmienkou, že sa projekty opierajú o osvedčené postupy, ktoré sa môžu preniesť do iných regiónov a podliehajú normám pre monitorovanie a oznamovanie výsledkov verejnosti.

13. Verí, že podpora rámcov prioritných opatrení na financovanie sústavy Natura 2000 prostredníctvom integrovaných projektov bude budúcim kľúčovým prvkom prioritnej oblasti Biodiverzita programu LIFE. VR žiada, aby so zreteľom na inštitucionálny rámec jednotlivých členských štátov boli regionálne orgány zodpovedné za vypracovanie rámcov prioritných opatrení, a berie na vedomie nedávne iniciatívy, ktoré začala Európska komisia v súvislosti s financovaním sústavy Natura 2000 (4).

Prioritná oblasť: Riadenie a informovanie v oblasti životného prostredia

14. S nadšením víta, že v rámci programu LIFE sa posilnila podpora riadenia v oblasti životného prostredia tým, že sa z nej v navrhovanom nariadení (článok 12) stala prioritná oblasť. VR verí, že sa tým zvýši viditeľnosť možných projektov riadenia a že miestne a regionálne orgány budú mať z tejto novej prioritnej oblasti významný prospech. VR naliehavo žiadal, aby program LIFE prispel k posilneniu administratívnej kapacity miestnych a regionálnych orgánov a aby sa viac zameral na zvyšovanie povedomia vrátane vzdelávania v oblasti trvalo udržateľného rozvoja a podpory projektov, do ktorých sú zapojené miestne a regionálne orgány a ktoré majú významný dosah na úrovni EÚ (5).

15. Domnieva sa, že v rámci tejto prioritnej oblasti by sa mala propagovať výmena vedomostí o implementácii a presadzovaní právnych predpisov EÚ v oblasti životného prostredia, a to tým, že sa na európskej úrovni budú podporovať siete, školenia a projekty na výmenu osvedčených postupov, a to najmä projekty, na ktorých sa aktívne zúčastňujú miestne a regionálne orgány.

D. Podprogram pre ochranu klímy (LIFE Ochrana klímy)

16. Víta vytvorenie nového podprogramu na ochranu klímy, ktorý môže zohrať úlohu pri podpore nízkouhlíkových opatrení a investícií, ktoré účinne využívajú zdroje a sú odolné voči zmene klímy. Túto skutočnosť víta v súvislosti s medzinárodnými záväzkami EÚ znížiť emisie skleníkových plynov v rámci Kjótskeho protokolu a budúcej celosvetovej dohody o klíme, ktorá sa má prerokovať do roku 2015, ako aj v súvislosti s cieľmi EÚ v rámci balíka opatrení v oblasti klimatických zmien a energetiky, stratégie Európa 2020 a Plánu prechodu na konkurencieschopné nízkouhlíkové hospodárstvo v roku 2050 (6).

17. Konštatuje však, že navrhovaný rozpočet prestavuje skôr malú časť celkového rozpočtu programu LIFE (25 %). Podprogram LIFE Ochrana klímy má preto veľmi obmedzený potenciál na to, aby výrazne znížil emisie skleníkových plynov. Mal by preto podporovať viacnásobné environmentálne výhody, ako sú prírodné oblasti, ktoré majú zásadný význam z hľadiska zaistenia kvality ovzdušia a vykazujú veľkú biodiverzitu (rašeliniská a lesy), alebo podnecovať vytváranie ekologickej infraštruktúry, a to ako integrovaný prístup k zachovaniu biodiverzity a zamedzeniu účinkov klimatických zmien.

18. Víta, že hlavným zameraním integrovaných projektov bude zmierňovanie klimatických zmien a adaptačné stratégie a akčné plány.

19. Víta ciele uvedené v prioritnej oblasti „Riadenie a informovanie v oblasti životného prostredia“ (článok 16) a vidí jasnú úlohu VR v podpore zvyšovania povedomia o otázkach klímy.

E. Integrované projekty

20. Ako sa uvádza v jeho predchádzajúcom stanovisku (7), výbor víta návrh zaviesť dlhotrvajúce integrované projekty na veľkom územnom rozsahu (konkrétne na regionálnej, multiregionálnej a národnej úrovni), a to ako prostriedok riešenia širokej palety otázok prostredníctvom strategického a štruktúrovaného partnerstva s inými zdrojmi financovania EÚ. Projekty programu LIFE budú mať naďalej dôležitú katalytickú hodnotu.

21. Je presvedčený, že integrované projekty zlepšia vykonávanie politiky v oblasti životného prostredia a klímy a ich začleňovanie do ďalších politík pri uplatnení zásady viacúrovňového riadenia, a to zabezpečením koordinovanej mobilizácie ďalších prostriedkov zo zdrojov EÚ, ako aj z vnútroštátnych a súkromných zdrojov smerom k dosiahnutiu cieľov v oblasti životného prostredia a klímy. Budú sa zameriavať na vykonávanie plánov alebo stratégií v oblasti životného prostredia a klímy vo väčšom územnom rozsahu, než sa zvyčajne vykonávajú v prípade programu LIFE+.

22. Teší ho, že zoznam hlavných relevantných oblastí integrovaných projektov v článku 18 písm. d) do veľkej miery zohľadňuje predchádzajúce odporúčania VR (vodné hospodárstvo, ochrana prírody a biodiverzity, udržateľné využívanie zdrojov a odpadové hospodárstvo). Domnieva sa však, že morské prostredie, pôda a hluk by sa mali pridať ako ďalšie hlavné relevantné oblasti.

23. Vyjadruje znepokojenie nad tým, že príprava a riadenie integrovaných projektov môžu byť zložité, najmä pokiaľ ide o množstvo lehôt, výberové kritériá, postupy a formát podávania žiadostí, podmienky riadenia a podávanie správ. To bude obzvlášť znepokojujúce pre menšie miestne orgány, a preto víta technickú pomoc plánovanú v návrhu s cieľom pomôcť pripraviť a predložiť integrované projekty.

24. Požaduje vhodné mechanizmy na koordináciu programu LIFE s ostatnými fondmi v spoločnom strategickom rámci (SSR), najmä v rámci zmlúv o partnerstve, ako sa stanovuje v článku 14 návrhu nariadenia, ktorým sa stanovujú všeobecné ustanovenia, ako aj s novým prístupom miestneho rozvoja pod vedením miestneho spoločenstva a stratégiami miestneho rozvoja pre všetky fondy SSR ako sa stanovuje v článkoch 28 a 29 návrhu nariadenia, ktorým sa stanovujú všeobecné ustanovenia.

25. Očakáva, že táto nová kategória projektov väčšieho rozsahu v rámci programu LIFE bude obsahovať rámec a usmernenia pre vypracovanie jednotlivých projektov v rámci programu LIFE a iných projektov vrátane plánu, v ktorom sa objasňuje, akým spôsobom je možné kombinovať ostatné zdroje (EÚ, národné, regionálne, miestne a súkromné) na financovanie navrhovaných činností. V určitých prípadoch by tieto projekty mohli trvať dlhšie, pričom počas tohto obdobia bude možné vypracovať a uskutočňovať samostatné súvisiace projekty LIFE.

26. Zároveň upozorňuje na hodnotu tradičných, menších projektov, ktoré sú dostupné pre menšie orgány s menšou schopnosťou vypracovať integrovaný projekt. V súlade s tým víta, že budú mať aj naďalej miesto v novom programe, a žiada, aby sa neznižovali celkové rozpočty, ktoré sú na ne vyčlenené.

27. Uznáva, že je potrebný približný geografický základ, ale domnieva sa, že by nemal byť hlavným dôvodom, ktorý by mohol viesť k presmerovaniu finančných prostriedkov z nevyhnutných projektov len preto, aby sa niekde splnila hypotetická národná kvóta. Víta možnosť zahrnúť do týchto projektov susedné krajiny.

28. Domnieva sa, že účasť zainteresovaných strán na integrovaných projektoch by sa mala viac podporovať.

F. Zjednodušenie, programovanie a delegované akty

29. Uznáva, že Európska komisia sa snažila vyhovieť požiadavkám z predchádzajúceho stanoviska (8) na väčšie administratívne zjednodušenie vrátane viacročného programovania a intenzívnejšieho využívania nástrojov IT. Používanie paušálnych sadzieb a paušálnych súm môže znížiť byrokraciu a je vítané. Je však znepokojený tým, že záväzok zjednodušenia je prevažne vyjadrený všeobecne ako želanie v odôvodnení 26.

30. S veľkým uspokojením víta zavedenie dvojfázovej koncepcie výberu integrovaných projektov, v rámci ktorej môžu potenciálni žiadatelia Komisii predložiť koncepčnú poznámku na predbežné schválenie, čo znamená, že žiadatelia, u ktorých je malá pravdepodobnosť, že budú úspešní, budú menej plytvať zdrojmi. To tiež zodpovedá odporúčaniu VR (9).

31. Víta viacročný pracovný program v dĺžke minimálne dvoch rokov, ako sa navrhuje v článku 24. Domnieva sa, že tieto viacročné pracovné programy môžu zabezpečiť, aby program LIFE riešil priority EÚ strategickejším a politickým spôsobom. Výbor žiada Komisiu, aby zapojila miestne a regionálne orgány do prípravy pracovných programov, ktoré by tak boli úzko prepojené s praxou.

32. Znepokojuje ho však, že možnosť revízie viacročných programov v polovici obdobia, ako sa stanovuje v článku 24 ods. 3, by mohla príjemcom spôsobiť ťažkosti pri predvídaní vývoja. Rozsah zmien vyplývajúcich z revízie by preto mal byť minimálny.

33. Uznáva, že v súčasnom programe je výkonnosť národných kontaktných miest premenlivá a v niektorých prípadoch je prekážkou, ktorá vedie k nedostatočnému využívaniu národných prostriedkov (VR už vyzýval, aby sa zabezpečila lepšia odborná príprava národných kontaktných miest (10)).

34. Zdôrazňuje, že postup preskúmania a výbor programu LIFE (článok 29) by mali fungovať transparentným a inkluzívnym spôsobom.

35. Poznamenáva, že v návrhu nariadenia sa počíta s delegovanými aktmi, pokiaľ ide o ukazovatele výkonnosti uplatňované na konkrétne tematické priority (článok 3), o uplatňovanie kritéria „v záujme Únie“ (článok 19 ods. 1) a kritéria „uplatňovania geografickej vyváženosti“ pre integrované projekty (článok 19 ods. 3). Výbor zaujal kritický postoj k častejšiemu používaniu komitológie v environmentálnej politike, keďže rozhodovacie a prevádzkové postupy EÚ nie sú dostatočne transparentné pre miestne a regionálne orgány (11). Odporúča preto, aby Európska komisia primerane konzultovala miestne a regionálne orgány počas prípravných prác na delegovaných aktoch.

G. Spolufinancovanie a oprávnené výdavky

36. Uznáva, že Európska komisia reagovala na výzvy z predchádzajúceho stanoviska (12), aby sa maximálny podiel spolufinancovania zvýšil zo súčasných 50 % na 70 % (v prípade integrovaných a prípravných projektov na 80 %).

37. Navrhuje, aby sa horná miera spolufinancovania zvýšila na 85 % v menej rozvinutých regiónoch (v zmysle definície v nariadeniach o štrukturálnych fondoch (13)) a v najvzdialenejších regiónoch. Tieto regióny sú často mimoriadne dôležité z hľadiska zastavenia straty biodiverzity.

38. Vyjadruje poľutovanie nad tým, že Európska komisia nereagovala na výzvy z predchádzajúceho stanoviska (14), a to umožniť miestnym a regionálnym orgánom započítavať náklady na trvalých zamestnancov ako vlastné zdroje. Vylúčenie nákladov na trvalých zamestnancov by malo zásadný negatívny vplyv na kvalitu a realizovateľnosť projektov, najmä menších vládnych a mimovládnych organizácií, ktoré sú závislé od trvalých zamestnancov a ich odborných znalostí a ktorých personál často pracuje na čiastočný úväzok na niekoľkých projektoch naraz.

39. Domnieva sa, že spolu s vylúčením DPH ako oprávneného výdavku, ako sa navrhuje v článku 20, to pravdepodobne odradí mnoho potenciálnych príjemcov od vypracovania návrhu. Pripomína, že v iných fondoch je DPH uznaná ako oprávnené náklady, ak príjemcovia môžu dokázať, že DPH nemožno získať späť.

40. Berie však na vedomie zistenia štúdie, z ktorých, ako sa zdá, vyplýva, že vplyv oveľa vyššej miery spolufinancovania navrhovanej Komisiou vyrovná odstránenie niektorých prvkov oprávneného financovania vo väčšine projektov. Okrem toho si je vedomý, že otázka pracovného času zamestnancov je príčinou mnohých sporov medzi audítormi Komisie a príjemcami a vedie k tomu, že sa Komisii vracia veľké množstvo peňazí, niekedy dlho po dokončení projektu.

41. Napriek tomu odporúča, aby náklady na trvalých zamestnancov zostali oprávneným výdavkom pod podmienkou, že sa dokáže a zdokumentuje, že dotknutí zamestnanci sú formálne pridelení na činnosti projektu.

H. Rozpočet

42. Berie na vedomie navrhované zvýšenie rozpočtu programu LIFE z 2,1 mld. EUR na 3,6 mld. EUR, čo, napriek tomu, že pre program ide o podstatné zvýšenie, predstavuje iba 0,3 % z celkového rozpočtu EÚ.

43. Avšak vzhľadom na podstatné výzvy v tejto oblasti by VR privítal omnoho väčšie zvýšenie tohto rozpočtu. Uznáva, že presné sumy sa nemôžu odsúhlasiť, kým sa neuzavrú rokovania o viacročnom finančnom rámci.

44. Hoci väčšia miera súladu a komplementarity s inými zdrojmi financovania je vítaná, financovanie programu LIFE by nemalo vplývať na tieto fondy (napr. štrukturálne fondy).

45. Víta skutočnosť, že 50 % podprogramu Životné prostredie sa má vyčleniť na biodiverzitu, čo zodpovedá požiadavke VR (15).

46. Víta nové ustanovenie článku 17, aby sa program LIFE mohol kombinovať s inovatívnymi finančnými nástrojmi. Považuje to za osobitne dôležité pre prioritnú oblasť „Životné prostredie a efektívne využívanie zdrojov“. Pripomína, že tieto nástroje by sa mali používať iba ako doplnok grantov na akcie, a nie namiesto nich.

I. Subsidiarita

47. Opäť potvrdzuje, že environmentálna politika je oblasťou, v ktorej EÚ a členské štáty vykonávajú právomoci spoločne. Preto sa uplatňuje zásada subsidiarity. Domnieva sa však, že nie je potrebné podrobné hodnotenie súladu navrhovaného nariadenia so zásadami subsidiarity a proporcionality, keďže je predovšetkým pokračovaním programu LIFE, ktorý existuje od roku 1992. Subsidiarita a proporcionalita sú potvrdené v odôvodnení 34 návrhu nariadenia.

48. Avšak: a) Súhlasí v zásade s tým, aby bol program aj naďalej centrálne riadený, domnieva sa však, že bude potrebné zaručiť, aby delegovanie úloh, ako sú výber projektu a monitorovanie úloh, na výkonný orgán neznížilo účasť členských štátov na fungovaní programu, a aby žiadny presun neviedol k strate vedomostí a odborných znalostí potrebných na spracovanie žiadostí v rámci programu LIFE. b) Pripomína, že miestne a regionálne orgány musia zohrávať dôležitú úlohu pri implementácii právnych predpisov EÚ v oblasti životného prostredia a stratégií v oblasti klímy na regionálnej a miestnej úrovni a lepšie informovať verejnosť o inováciách a osvedčených postupov.

II. ODPORÚČANÉ ZMENY A DOPLNENIA

Pozmeňovací návrh 1

Úvodné ustanovenie 15

Text navrhnutý Komisiou Pozmeňovací návrh VR V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Plán prechodu na nízkouhlíkové hospodárstvo do roku 2050“ (16) (ďalej len „plán do roku 2050“) sa uvádza, že na prechod na nízkouhlíkové hospodárstvo aj naďalej nevyhnutné testovať nové koncepcie zmiernenia zmeny klímy. Takisto bude potrebné zabezpečiť, aby sa adaptácia na zmenu klímy stala prioritou v rámci všetkých politík Únie. Okrem toho sú podpora riadenia a zvyšovanie informovanosti nevyhnutné na dosiahnutie konštruktívnych výsledkov a na zaistenie účasti zainteresovaných strán. Podprogram „Ochrana klímy“ by mal preto podporovať snahy, ktoré prispievajú k trom konkrétnym prioritným oblastiam, ktorými sú: zmiernenie zmeny klímy, adaptácia na zmenu klímy a riadenie a informovanie v oblasti klímy. Malo by byť možné, aby projekty financované programom LIFE prispievali k dosahovaniu osobitných cieľov viacerých týchto prioritných oblastí a aby na nich participovalo viacero členských štátov. V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Plán prechodu na nízkouhlíkové hospodárstvo do roku 2050“ (16) (ďalej len „plán do roku 2050“) sa uvádza, že na prechod na nízkouhlíkové hospodárstvo aj naďalej nevyhnutné testovať nové koncepcie zmiernenia zmeny klímy. Takisto bude potrebné zabezpečiť, aby sa adaptácia na zmenu klímy stala prioritou v rámci všetkých politík Únie. Okrem toho sú podpora riadenia a zvyšovanie informovanosti nevyhnutné na dosiahnutie konštruktívnych výsledkov a na zaistenie účasti zainteresovaných strán. Podprogram „Ochrana klímy“ by mal preto podporovať snahy, ktoré prispievajú k trom konkrétnym prioritným oblastiam, ktorými sú: zmiernenie zmeny klímy, adaptácia na zmenu klímy a riadenie a informovanie v oblasti klímy. Malo by byť možné, aby projekty financované programom LIFE prispievali k dosahovaniu osobitných cieľov viacerých týchto prioritných oblastí a aby na nich participovalo viacero členských štátov.

Zdôvodnenie

V nariadení o programe LIFE by mala byť osobitná zmienka o tom, že sa treba usilovať o synergiu medzi environmentálnymi cieľmi, najmä medzi opatreniami v oblasti zmeny klímy a biodiverzitou. Je dôležité zdôrazniť tiež funkcie lesných ekosystémov, pretože môžu byť prínosom z hľadiska biodiverzity a zmierňovania zmeny klímy, pričom zároveň môžu zvýšiť kapacitu sekvestrácie oxidu uhličitého.

Pozmeňovací návrh 2

Úvodné ustanovenie 26

Text navrhnutý Komisiou Pozmeňovací návrh VR S cieľom zjednodušiť program LIFE a znížiť administratívnu záťaž pre žiadateľov a príjemcov by sa mali viac využívať paušálne sadzby a paušálne sumy a financovanie by sa malo zamerať na konkrétnejšie kategórie nákladov. Náhradou neoprávnených nákladov a s cieľom zachovať účinnú úroveň podpory prostredníctvom programu LIFE by mali miery spolufinancovania dosahovať 70 % vo všeobecnosti a 80 % v osobitných prípadoch. S cieľom zjednodušiť program LIFE a znížiť administratívnu záťaž pre žiadateľov a príjemcov by sa mali viac využívať paušálne sadzby a paušálne sumy a financovanie by sa malo zamerať na konkrétnejšie kategórie nákladov. Náhradou neoprávnených nákladov a s cieľom zachovať účinnú úroveň podpory prostredníctvom programu LIFE by mali miery spolufinancovania dosahovať 70 % vo všeobecnosti a % v .

Zdôvodnenie

Horná hranica miery spolufinancovania by sa mala zvýšiť až do 85 % v hospodársky zaostávajúcich alebo prechodných regiónoch (v zmysle definície v nariadeniach o štrukturálnych fondoch). Tieto regióny sú často mimoriadne dôležité z hľadiska zastavenia straty biodiverzity. Najvzdialenejšie regióny vo všeobecnosti získavajú z hlavných európskych fondov spolufinancovanie až do výšky 85 %. Preto by mali mať tiež možnosť získavať spolufinancovanie v rovnakej miere aj z iných programov Únie, ako je napríklad program LIFE. Treba tiež pripomenúť, že najvzdialenejšie regióny sú najväčším čistým prispievateľom k biodiverzite v celej Európskej únii, keďže na ich území sa nachádza veľký počet oblastí s celoeurópskym významom v rámci sústavy Natura 2000.

Pozmeňovací návrh 3

Úvodné ustanovenie 30

Text navrhnutý Komisiou Pozmeňovací návrh VR S cieľom zabezpečiť čo najlepšie využitie fondov Únie a zaistiť celoeurópsky prínos by sa v súlade s článkom 290 Zmluvy o fungovaní Európskej únie mala na Komisiu delegovať právomoc prijímať akty, ktoré súvisia s kritériami oprávnenosti pre výber projektu, kritériami uplatňovania geografickej vyváženosti v prípade integrovaných projektov a ukazovateľmi výkonnosti uplatňovanými na konkrétne tematické priority. Je mimoriadne dôležité, aby Komisia počas prípravných prác uskutočnila príslušné konzultácie, okrem iného aj s odborníkmi. Komisia by pri príprave a vypracovaní delegovaných aktov mala zabezpečiť súbežné, včasné a primerané odosielanie relevantných dokumentov Európskemu parlamentu a Rade. S cieľom zabezpečiť čo najlepšie využitie fondov Únie a zaistiť celoeurópsky prínos by sa v súlade s článkom 290 Zmluvy o fungovaní Európskej únie mala na Komisiu delegovať právomoc prijímať akty, ktoré súvisia s kritériami oprávnenosti pre výber projektu, kritériami uplatňovania geografickej vyváženosti v prípade integrovaných projektov a ukazovateľmi výkonnosti uplatňovanými na konkrétne tematické priority. Je mimoriadne dôležité, aby Komisia počas prípravných prác uskutočnila príslušné konzultácie, okrem iného aj s odborníkmi. Komisia by pri príprave a vypracovaní delegovaných aktov mala zabezpečiť súbežné, včasné a primerané odosielanie relevantných dokumentov Európskemu parlamentu a Rade.

Zdôvodnenie

Výbor zaujal kritický postoj k častejšiemu používaniu komitológie v environmentálnej politike, keďže rozhodovacie a prevádzkové postupy EÚ nie sú dostatočne transparentné pre miestne a regionálne orgány.

Pozmeňovací návrh 4

Článok 5 – Účasť tretích krajín na programe LIFE

Text návrhu Komisie Navrhovaná zmena Účasť tretích krajín na programe LIFE Účasť tretích krajín na programe LIFE Na programe LIFE sa môžu zúčastňovať tieto krajiny: Na programe LIFE sa môžu zúčastňovať tieto krajiny: (a) krajiny Európskeho združenia voľného obchodu (EZVO), ktoré sú signatármi Dohody o Európskom hospodárskom priestore (EHP); (a) krajiny Európskeho združenia voľného obchodu (EZVO), ktoré sú signatármi Dohody o Európskom hospodárskom priestore (EHP); (b) kandidátske krajiny, potenciálne kandidátske krajiny a krajiny pristupujúce k Únii; (b) kandidátske krajiny, potenciálne kandidátske krajiny a krajiny pristupujúce k Únii; (c) krajiny, na ktoré sa vzťahuje európska susedská politika; (c) krajiny, na ktoré sa vzťahuje európska susedská politika; (d) krajiny, ktoré sa stali členmi Európskej environmentálnej agentúry v súlade s nariadením Rady (ES) č. 993/1999 z 24. apríla 1999, ktorým sa mení a dopĺňa nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete. (d) krajiny, ktoré sa stali členmi Európskej environmentálnej agentúry v súlade s nariadením Rady (ES) č. 993/1999 z 24. apríla 1999, ktorým sa mení a dopĺňa nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete, Takáto účasť sa uskutočňuje v súlade s podmienkami stanovenými v príslušných bilaterálnych alebo multilaterálnych dohodách, ktorými sa upravujú všeobecné zásady ich účasti na programoch Únie. Takáto účasť sa uskutočňuje v súlade s podmienkami stanovenými v príslušných bilaterálnych alebo multilaterálnych dohodách, ktorými sa upravujú všeobecné zásady ich účasti na programoch Únie.

Zdôvodnenie

V 21 zámorských krajinách a územiach EÚ, ako aj v štyroch najvzdialenejších regiónoch Francúzska žije celkovo viac endemických a ohrozených druhov ako v 27 členských štátoch EÚ. Päť z 34 najdôležitejších svetových miest z hľadiska biodiverzity sa nachádza v zámorských krajinách a územiach EÚ. Ostrovné ekosystémy tvoria len 5 % svetovej pevniny, ale sú domovom približne tretiny svetovo ohrozených druhov. Táto biodiverzita je naďalej relatívne nechránená, keďže smernica o vtáctve a biotopoch sa neuplatňuje. Je zložité získavať financie na podporu zachovania druhov, keďže tieto vzdialené oblasti nie sú oprávnené čerpať prostriedky z mnohých medzinárodných fondov (z dôvodu ich pridruženia k EÚ). Projekty v zámorských krajinách a územiach by sa mohli financovať z národných príspevkov štyroch členských štátov (Spojené kráľovstvo, Holandsko, Francúzsko, Dánsko), ktoré majú územia klasifikované ako zámorské krajiny a územia, čiže by to nemalo vplyv na prostriedky dostupné v programe LIFE ako celku.

Pozmeňovací návrh 5

Článok 8 – Komplementárnosť, odsek 3

Text navrhnutý Komisiou Pozmeňovací návrh VR Komisia a členské štáty v rámci svojich príslušných povinností zabezpečia koordináciu medzi programom LIFE a Európskym fondom regionálneho rozvoja, Európskym sociálnym fondom, Kohéznym fondom, Európskym poľnohospodárskym fondom pre rozvoj vidieka a Európskym fondom námorného a rybného hospodárstvav záujme vytvárania synergií, a to najmä v kontexte integrovaných projektov uvedených v článku 18 písm. d), a podpory využívania riešení, metód a prístupov vyvinutých v rámci programu LIFE. Na úrovni Únie sa koordinácia uskutočňuje v rámci spoločného strategického rámca uvedeného v článku 10 nariadenia (EÚ) č. …. (Nariadenie o SSR). Komisia a členské štáty v rámci svojich príslušných povinností zabezpečia koordináciu medzi programom LIFE a Európskym fondom regionálneho rozvoja, Európskym sociálnym fondom, Kohéznym fondom, Európskym poľnohospodárskym fondom pre rozvoj vidieka a Európskym fondom námorného a rybného hospodárstvav záujme vytvárania synergií, a najmä v kontexte integrovaných projektov uvedených v článku 18 písm. d), a v podpory využívania riešení, metód a prístupov vyvinutých v rámci programu LIFE. Na úrovni Únie sa koordinácia uskutočňuje v rámci spoločného strategického rámca uvedeného v článku 10 nariadenia (EÚ) č. …. (nariadenie).

Zdôvodnenie

Vzhľadom na dôležitosť programu LIFE, pokiaľ ide o strategické prispievanie k financovaniu sústavy Natura 2000, VR žiada, aby sa nariadením od členských štátov výslovne požadovalo zabezpečenie koordinácie aj prijatím prioritných akčných rámcov. Možná synergia môže byť tiež výsledkom koordinácie integrovaných projektov programu LIFE s navrhovaným novým prístupom miestneho rozvoja pod vedením komunít a stratégií miestneho rozvoja pre všetky fondy SSF v zmysle ustanovení článkov 28 a 29 návrhu nariadenia, ktorým sa stanovujú všeobecné ustanovenia. Znenie návrhu nariadenia je okrem toho upravené v snahe zosúladiť ho s predchádzajúcimi stanoviskami Výboru regiónov (CdR 5/2012 rev. 1).

Pozmeňovací návrh 6

Článok 10 – Konkrétne ciele prioritnej oblasti „životné prostredie a efektívne využívanie zdrojov“, písm. b)

Text navrhnutý Komisiou Pozmeňovací návrh VR podporovať uplatňovanie, vývoj, testovanie a demonštráciu integrovaných koncepcií vykonávania plánov a programov v zmysle politiky a právnych predpisov Únie v oblasti životného prostredia, v prvom rade v oblasti vody, odpadu a ovzdušia; podporovať uplatňovanie, vývoj, testovanie a demonštráciu integrovaných koncepcií vykonávania plánov a programov v zmysle politiky a právnych predpisov Únie v oblasti životného prostredia, v prvom rade v oblasti vody, odpadu a ovzdušia;

Zdôvodnenie

V mnohých regiónoch má riešenie znečistenia pôdy mimoriadny význam a chápe sa v úzkej spojitosti s ochranou vôd a predchádzaním vzniku odpadu.

Pozmeňovací návrh 7

Článok 14 – Konkrétne ciele prioritnej oblasti „Zmiernenie zmeny klímy“

Text navrhnutý Komisiou Pozmeňovací návrh VR S cieľom prispieť k znižovaniu emisií skleníkových plynov sa v rámci prioritnej oblasti „Zmiernenie zmeny klímy“ sledujú najmä tieto konkrétne ciele: S cieľom prispieť k znižovaniu emisií skleníkových plynov sa v rámci prioritnej oblasti „Zmiernenie zmeny klímy“ sledujú najmä tieto konkrétne ciele: (a) prispievať k vykonávaniu a tvorbe politiky a právnych predpisov Únie na zmiernenie zmeny klímy vrátane mainstreamingu do všetkých politických oblastí, najmä prostredníctvom vývoja, testovania a demonštrácie politík alebo koncepcií v oblasti riadenia, osvedčených postupov a riešení na zmiernenie zmeny klímy; (a) prispievať k vykonávaniu a tvorbe politiky a právnych predpisov Únie na zmiernenie zmeny klímy vrátane mainstreamingu do všetkých politických oblastí, najmä prostredníctvom vývoja, testovania a demonštrácie politík alebo koncepcií v oblasti riadenia, osvedčených postupov a riešení na zmiernenie zmeny klímy; (b) zlepšovať vedomostnú základňu pre vývoj, posudzovanie, monitorovanie, hodnotenie a vykonávanie účinných zmierňujúcich akcií a opatrení a zvyšovať kapacitu na uplatňovanie týchto poznatkov v praxi. (b) zlepšovať vedomostnú základňu pre vývoj, posudzovanie, monitorovanie, hodnotenie a vykonávanie účinných zmierňujúcich akcií a opatrení a zvyšovať kapacitu na uplatňovanie týchto poznatkov v praxi. (c) zjednodušovať vývoj a vykonávanie integrovaných koncepcií, ako sú zmierňujúce stratégie a akčné plány na miestnej, regionálnej alebo vnútroštátnej úrovni; (c) zjednodušovať vývoj a vykonávanie integrovaných koncepcií, ako sú zmierňujúce stratégie a akčné plány na miestnej, regionálnej alebo vnútroštátnej úrovni; (d) prispievať k vývoju a demonštrácii takých inovatívnych zmierňujúcich technológií, systémov, metód a nástrojov, ktoré sú vhodné na zopakovanie, presun alebo mainstreaming. (d) prispievať k vývoju a demonštrácii takých inovatívnych zmierňujúcich technológií, systémov, metód a nástrojov, ktoré sú vhodné na zopakovanie, presun alebo mainstreaming

Zdôvodnenie

Je potrebné dbať o to, aby opatrenia v oblasti klímy nemali negatívny vplyv na biodiverzitu. Naopak, pri opatreniach zahrnutých v programe LIFE je potrebné dohliadnuť, aby mali pozitívny vplyv na biodiverzitu. Je dôležité zachovať koherentnosť medzi dvomi hlavnými osami programu LIFE.

Pozmeňovací návrh 8

Článok 15 – Konkrétne ciele prioritnej oblasti „Adaptácia na zmenu klímy“

Text navrhnutý Komisiou Pozmeňovací návrh VR S cieľom prispieť k snahe na zvýšenie odolnosti voči zmene klímy sa v rámci prioritnej oblasti „Adaptácia na zmenu klímy“ sledujú najmä tieto konkrétne ciele: S cieľom prispieť k snahe na zvýšenie odolnosti voči zmene klímy sa v rámci prioritnej oblasti „Adaptácia na zmenu klímy“ sledujú najmä tieto konkrétne ciele: (a) prispievať k vývoju a vykonávaniu politiky a právnych predpisov Únie v oblasti adaptácie vrátane mainstreamingu do všetkých politických oblastí, najmä prostredníctvom tvorby, testovania a demonštrácie politík alebo koncepcií v oblasti riadenia, osvedčených postupov a riešení na adaptáciu na zmenu klímy; (a) prispievať k vývoju a vykonávaniu politiky a právnych predpisov Únie v oblasti adaptácie vrátane mainstreamingu do všetkých politických oblastí, najmä prostredníctvom tvorby, testovania a demonštrácie politík alebo koncepcií v oblasti riadenia, osvedčených postupov a riešení na adaptáciu na zmenu klímy; (b) zlepšovať vedomostnú základňu pre vývoj, posudzovanie, monitorovanie, hodnotenie a vykonávanie účinných adaptačných akcií a opatrení a zvyšovať kapacitu na uplatňovanie týchto poznatkov v praxi. (b) zlepšovať vedomostnú základňu pre vývoj, posudzovanie, monitorovanie, hodnotenie a vykonávanie účinných adaptačných akcií a opatrení a zvyšovať kapacitu na uplatňovanie týchto poznatkov v praxi. (c) zjednodušovať vývoj a vykonávanie integrovaných koncepcií, ako sú adaptačné stratégie a akčné plány na miestnej, regionálnej alebo vnútroštátnej úrovni; (c) zjednodušovať vývoj a vykonávanie integrovaných koncepcií, ako sú adaptačné stratégie a akčné plány na miestnej, regionálnej alebo vnútroštátnej úrovni; (d) prispievať k vývoju a demonštrácii takých inovatívnych adaptačných technológií, systémov, metód a nástrojov, ktoré sú vhodné na zopakovanie, presun alebo mainstreaming. (d) prispievať k vývoju a demonštrácii takých inovatívnych adaptačných technológií, systémov, metód a nástrojov, ktoré sú vhodné na zopakovanie, presun alebo mainstreaming.

Zdôvodnenie

Je potrebné dbať o to, aby opatrenia v oblasti klímy nemali negatívny vplyv na biodiverzitu. Naopak, pri opatreniach zahrnutých v programe LIFE je potrebné dohliadnuť, aby mali pozitívny vplyv na biodiverzitu. Je dôležité zachovať koherentnosť medzi dvomi hlavnými osami programu LIFE.

Pozmeňovací návrh 9

Článok 18 – Projekty, písm. d)

Text navrhnutý Komisiou Pozmeňovací návrh VR Granty na akcie môžu financovať tieto projekty: …. d) integrované projekty najmä v oblasti prírody, vody, odpadu, ovzdušia, zmiernenia zmeny klímy a adaptácie na ňu; Granty na akcie môžu financovať tieto projekty: …. d) integrované projekty najmä v oblasti prírody, vody, odpadu, ovzdušia, zmiernenia zmeny klímy a adaptácie na ňu;

Zdôvodnenie

Medzi prioritné oblasti by malo patriť aj morské prostredie, pôda a ochrana pred hlukom.

Pozmeňovací návrh 10

Článok 19 – Kritériá oprávnenosti projektov

Text navrhnutý Komisiou Pozmeňovací návrh VR 1. Projekty uvedené v článku 18 musia spĺňať tieto kritériá oprávnenosti: 1. Projekty uvedené v článku 18 musia spĺňať tieto kritériá oprávnenosti: (a) sú v záujme Únie tým, že značne prispievajú k dosahovaniu jedného z cieľov programu LIFE podľa článku 3; (a) sú v záujme Únie tým, že značne prispievajú k dosahovaniu jedného z cieľov programu LIFE podľa článku 3; (b) zabezpečujú nákladovo efektívny prístup a sú technicky a finančne koherentné; (b) zabezpečujú nákladovo efektívny prístup a sú technicky a finančne koherentné; (c) sú zárukou riadneho vykonávania. (c) sú zárukou riadneho vykonávania. Komisia má právomoc prijímať delegované akty v súlade s článkom 30, ktorými podrobnejšie určí podmienky uplatňovania kritéria uvedeného v odseku 1 písm. a), aby sa toto kritérium prispôsobilo konkrétnym prioritným oblastiam vymedzeným vo článkoch 9 a 13. Komisia má právomoc prijímať delegované akty v súlade s článkom 30, ktorými podrobnejšie určí podmienky uplatňovania kritéria uvedeného v odseku 1 písm. a), aby sa toto kritérium prispôsobilo konkrétnym prioritným oblastiam vymedzeným vo článkoch 9 a 13. 2. Projekty financované programom LIFE pokiaľ možno podporia synergie medzi rozličnými cieľmi a využívanie zeleného verejného obstarávania. 2. Projekty financované programom LIFE podporia synergie medzi rozličnými cieľmi a využívanie zeleného verejného obstarávania. 3. Do integrovaných projektov uvedených v článku 18 ods. 1 písm. d) sa v prípade potreby zapoja zainteresované strany a pokiaľ možno sa týmito projektmi podporí koordinácia a mobilizácia ďalších finančných zdrojov Únie. 3. Do integrovaných projektov uvedených v článku 18 ods. 1 písm. d) sa v zapoja zainteresované strany a pokiaľ možno sa týmito projektmi podporí koordinácia a mobilizácia ďalších finančných zdrojov Únie. Komisia zabezpečí geografickú vyváženosť v súlade so zásadami solidarity a spoločného úsilia v procese zadávania integrovaných projektov. Komisia má právomoc prijímať delegované akty v súlade s článkom 30, ktorými stanoví kritériá uplatňovania geografickej vyváženosti v každej tematickej prioritnej oblasti uvedenej v článku 18 ods. 2 písm. d). Komisia zabezpečí geografickú vyváženosť v súlade so zásadami solidarity a spoločného úsilia v procese zadávania integrovaných projektov. Komisia má právomoc prijímať delegované akty v súlade s článkom 30, ktorými stanoví kritériá uplatňovania geografickej vyváženosti v každej tematickej prioritnej oblasti uvedenej v článku 18 ods. 2 písm. d). 4. Komisia osobitne zohľadní nadnárodné projekty, v rámci ktorých je nadnárodná spolupráca nevyhnutná na zaručenie ochrany a cieľov životného prostredia a klímy, a bude sa snažiť zabezpečiť, aby sa minimálne 15 % rozpočtových zdrojov vyhradených na projekty pridelilo nadnárodným projektom. 4. Komisia osobitne zohľadní nadnárodné projekty, v rámci ktorých je nadnárodná spolupráca nevyhnutná na zaručenie ochrany a cieľov životného prostredia a klímy, a bude sa snažiť zabezpečiť, aby sa minimálne 15 % rozpočtových zdrojov vyhradených na projekty pridelilo nadnárodným projektom.

Zdôvodnenie

Prístup zainteresovaných strán k integrovaným projektom a ich zapojenie sa do takýchto projektov by sa mali podporovať všade a v čo najväčšej miere. Hoci úsilie programu by sa malo týkať celej EÚ, v neposlednom rade z toho dôvodu, že environmentálne otázky a otázky súvisiace s klímou majú často cezhraničné dôsledky, koncepcia „národných kvót“ nie je vhodná a nemala by sa uprednostňovať pred vlastnou hodnotou jednotlivých návrhov. Je potrebné zabrániť tomu, aby budúce oprávnené integrované a viacročné projekty znížili rozpočty venované na existujúce projekty, ktoré preukázali svoju opodstatnenosť. Práve tento typ projektov najľahšie využívajú miestne a regionálne orgány, ktoré nie vždy majú prostriedky potrebné na realizáciu integrovaných projektov uvedených v návrhu Komisie. Navyše je logické, aby projekty financované z programu LIFE podnecovali využívanie ekologických verejných zákaziek.

Pozmeňovací návrh 11

Článok 20 – Miera spolufinancovania a oprávnenosť nákladov na projekty, odsek 1

Text navrhnutý Komisiou Pozmeňovací návrh VR Maximálna miera spolufinancovania projektov uvedených v článku 18 predstavuje 70 % oprávnených nákladov. Vo výnimočných prípadoch predstavuje maximálna miera spolufinancovania projektov uvedená v článku 18 písm. d) a f) 80 % oprávnených nákladov. Maximálna miera spolufinancovania projektov uvedených v článku 18 predstavuje 70 % oprávnených nákladov. Vo výnimočných prípadoch predstavuje maximálna miera spolufinancovania projektov uvedená v článku 18 písm. d) a f) 80 % oprávnených nákladov .

Zdôvodnenie

Horná hranica miery spolufinancovania by sa mala zvýšiť až do 85 % v menej rozvinutých regiónoch (v zmysle definície v nariadeniach o štrukturálnych fondoch). Tieto regióny sú často mimoriadne dôležité z hľadiska zastavenia straty biodiverzity. Najvzdialenejšie regióny vo všeobecnosti získavajú z hlavných európskych fondov spolufinancovanie až do výšky 85 %. Preto by mali mať tiež možnosť získavať spolufinancovanie v rovnakej miere aj z iných programov Únie, ako je napríklad program LIFE. Treba tiež pripomenúť, že najvzdialenejšie regióny sú najväčším čistým prispievateľom k biodiverzite v celej Európskej únii, keďže na ich území sa nachádza veľký počet oblastí s celoeurópskym významom v rámci sústavy Natura 2000.

Pozmeňovací návrh 12

Článok 20 – Miera spolufinancovania a oprávnenosť nákladov na projekty, odsek 2, prvý pododsek o DPH

Text navrhnutý Komisiou Pozmeňovací návrh VR DPH sa nepovažuje za oprávnené náklady v prípade projektov uvedených v článku 18. DPH za oprávnené náklady v prípade projektov uvedených v článku 18.

Zdôvodnenie

Výbor regiónov sa domnieva, že vylúčenie DPH ako oprávneného výdavku môže odradiť mnohých potenciálnych žiadateľov od vypracovania návrhu. Pripomína, že v rámci iných fondov EÚ sa DPH akceptuje ako oprávnené náklady, ak môžu príjemcovia preukázať, že DPH nemožno získať späť.

Pozmeňovací návrh 13

Článok 20 – Miera spolufinancovania a oprávnenosť nákladov na projekty, odsek 3 (nový)

Text navrhnutý Komisiou Pozmeňovací návrh VR —

Zdôvodnenie

Výbor regiónov sa domnieva, že vylúčenie nákladov na zamestnancov ako oprávneného výdavku môže odradiť mnohých potenciálnych žiadateľov od vypracovania návrhu. Uvedené znenie znovu zavádza takúto oprávnenosť tak, ako bola stanovená v nariadení (ES) č. 614/2007 o programe LIFE+, ktoré bolo zverejnené v Úradnom vestníku EÚ L 309 z 20. novembra 2008 (pozri článok 5), avšak zároveň zohľadňuje mzdy, a teda nedáva len možnosť zohľadniť ich bez presných kritérií. Okrem toho pre malých operátorov nie je reálne prijímať dodatočný personál na takéto projekty a v mnohých prípadoch by takáto povinnosť znemožnila ich realizáciu, pretože si často vyžadujú špecializovaný personál, ktorý dobre pozná príslušnú oblasť. Navrhujeme preto obmedziť podmienku tak, aby boli títo zamestnanci skutočne pridelení na realizáciu projektu podporovaného z týchto fondov.

Treba objasniť, že zamestnanec osobitne pridelený na určitý projekt bude môcť pracovať na plný alebo čiastočný úväzok, aby sa zabránilo diskriminácii tohto typu pri výpočte nákladov na zamestnancov, ktorí skutočne pracujú na financovaných projektoch. Podľa skúseností s realizáciou uvedených projektov v predchádzajúcich obdobiach programu LIFE sa na ich realizáciu často vyžaduje čiastočné, avšak nevyhnutné zapojenie zamestnancov. Preto je potrebné, aby bolo možné uznať tento druh nákladov na účely ich financovania.

V Bruseli 19. júla 2012 Predsedníčka Výboru regiónov Mercedes BRESSO

(1) CdR 6/2011 fin. (bod 74).

(2) Správa na tému „Assessment of Territorial Impacts of the EU Life+ instrument“ (správa o hodnotení územného vplyvu európskeho nástroja Life+), ktorú vypracoval sekretariát Výboru regiónov v máji 2011, CdR 6/2011 fin.

(3) CdR 6/2011 fin. (bod 56).

(4) Pracovný dokument útvarov Komisie, SEC (2011) 1573 final.

(5) Správa na tému „Assessment of Territorial Impacts of the EU Life+ instrument“ (správa o hodnotení územného vplyvu európskeho nástroja Life+), ktorú vypracoval sekretariát Výboru regiónov v máji 2011, CdR 6/2011 fin.

(6) COM(2010) 2020 final a COM(2011) 112 final.

(7) CdR 6/2011 fin (body 6, 25, 65 – 69).

(8) CdR 6/2011 fin. (body 33 a 37).

(9) CdR 6/2011 fin. (bod 38).

(10) CdR 6/2011 fin. (bod 18).

(11) CdR 25/2011 fin, CdR 159/2008 fin, CdR 47/2010 fin.

(12) CdR 6/2011 fin. (bod 35).

(13) COM(2011) 615 final; CdR 6/2011fin (bod 15).

(14) CdR 6/2011 fin. (bod 34).

(15) CdR 6/2011 fin (body 9 a 14).

(16) COM(2011) 112 final, 8.3.2011.